ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤችኣይቪ፡ ኣብ ኢትዮጵያ ኣብ ዘሰክፍ ደረጃ ለበዳ በጺሑ 2 ታሕሳስ 2019 ምንጪ ስእሊ, FAROOQ NAEEM ኤችኣይቪ ቫይረስ ኣብ ኢትዮጵያ፡ ብዘይካ ኣብ ሰለስተ ክልላት፡ ኣብ ዘሰክፍ ደረጃ ለበዳ ከም ዝርከብ ቤት-ፅሕፈት ምክልኻልን ምቁፅፃርን ኤችኣይቪ ኤይድስ ፌደራል ንቢቢሲ ገሊፁ። ክልላት ጋምቤላ፣ ኣዲስ ኣበባ፣ ድሬዳዋ፣ ሃረር፣ዓፋር፣ ትግራይ፣ ኣምሓራን ቤንሻንጎል ጉሙዝን፡ ኣብ ዘሰክፍ ደረጃ ለባዳ ዝርከባ ምኻነን ሓበሬታ እቲ ቤት ጽሕፈት የመልክት። ክልላት ሶማሌ፣ ኦሮሚያን ብሄር ብሄረሰባትን ህዝብታት ደቡብ ድማ እተን ኣብ ደረጃ ለበዳ ዘይበጽሓ ከባቢታት እታ ሃገር ምኻነን ዳይሬክተር ጉዳያት ኮምዩኒኬሽን እቲ ቤት-ፅሕፈት ኣይተ ዳንኤል በትረ ንቢቢሲ ተዛሪቡ። ብመሰረት ሕጊ ውድብ ጥዕና ዓለም፡ ካብ ጠቕላላ ህዝቢ ልዕሊ ሓደ ሚእታዊት በቲ ሕማም እንተድኣ ተታሒዙ ከም ለባዳ ከም ዝቑፀር ብምግላጽ፡ እዘን ክልላት ኣብ ለበዳ ከም ዝርከባ ሓቢሩ። ይኹን'ምበር ብደረጃ ሃገር ዘሎ መጠን ምልባዕ፡ ለበዳ እዩ ንምባል ከም ዘይከኣል የረድእ። ኣብ ክልል ትግራይ ለበዳ ኤችኣይቪ ኤይድስ እንታይ ይመስል?
